Title: Návrh
Author: sucharda
Last saved by: MZ SR
Company: MV SR

Národná rada slovenskej republiky
III. volebné obdobie

878

návrh  Vlády  

Zákon

z........2004

o posudzovaní a kontrole hluku vo vonkajšom prostredí
a o zmene zákona Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov

Národná rada Slovenskej republiky sa uzniesla na tomto zákone:

Čl. I

Úvodné ustanovenia

§ 1
Účel zákona

Účelom tohto zákona je ustanoviť jednotný postup pri posudzovaní a kontrole hluku vo vonkajšom prostredí, zameraného na zábranu, prevenciu alebo znižovanie škodlivých účinkov, spôsobených vystavením hluku vo vonkajšom prostredí.

§ 2
Predmet úpravy

(1) Tento zákon ustanovuje práva a povinnosti fyzických osôb-podnikateľov a  právnických osôb a úlohy orgánov štátnej správy a orgánov územnej samosprávy v oblasti posudzovania a kontroly hluku vo vonkajšom prostredí na  

a) určenie expozície hluku vo vonkajšom  prostredí pomocou mapovania hluku jednotnými metódami stanovenia hlukových indikátorov,
b) sprístupnenie informácií o hluku vo vonkajšom prostredí a jeho účinkoch verejnosti,
c) prijatie akčných plánov ochrany pred hlukom (ďalej len „akčný plán“) na základe výsledkov mapovania hluku, ktorých cieľom je prevencia a zníženie hluku vo vonkajšom  prostredí tam, kde je to potrebné a najmä tam, kde úroveň expozície môže vyvolať škodlivé účinky a s cieľom ochrany dobrej kvality akustického prostredia.

(2) Tento zákon sa vzťahuje na posudzovanie a kontrolu  zaťaženia vonkajšieho prostredia hlukom, ktorému sú ľudia vystavení najmä v zastavaných oblastiach, vo verejných parkoch  alebo iných  tichých oblastiach v aglomerácii, v tichých oblastiach v otvorenej krajine, v blízkosti škôl, nemocníc a iných na hluk citlivých budov a oblastí.

(3) Tento zákon sa nevzťahuje na posudzovanie a kontrolu hluku spôsobeného samotnou exponovanou osobou, hluku vo vnútornom prostredí budov), hluku na pracoviskách, hluku vo vnútri dopravných prostriedkov, hluku vo vojenských výcvikových priestoroch a hluku vo výcvikových zariadeniach Policajného zboru.

) § 43b a § 43c zákona č. 50/1976 o územnom plánovaní a  stavebnom poriadku (stavebný zákon).

(4) Plnenie úloh obcí a samosprávnych krajov podľa tohto zákona je preneseným výkonom štátnej správy.

§ 3
Základné pojmy

Na účely tohto zákona

a) hluk vo vonkajšom prostredí je nežiadúci alebo škodlivý vonkajší zvuk vytvorený ľudskými činnosťami, najmä hluk z dopravy na pozemných komunikáciách, železničnej dopravy, leteckej dopravy a priemyselnej činnosti,  
b) škodlivý účinok je nepriaznivý účinok na ľudské zdravie,
c) expozícia je vystavenie človeka alebo územia účinkom hluku, 
d) aglomerácia je časť územia, ktorá má viac ako 100 000 obyvateľov, a ktorej hranice sa určia podľa § 7 ods. 3,
e) tichá oblasť v aglomerácii je oblasť, v ktorej hodnota vybraného hlukového indikátora spôsobená zdrojom hluku neprekračuje najvyššiu prípustnú hodnotu),

) Nariadenie vlády Slovenskej republiky č. 40/2002 Z. z.  o ochrane zdravia pred hlukom a vibráciami.

f) tichá oblasť v otvorenej krajine je oblasť určená Ministerstvom životného prostredia Slovenskej republiky, ktorá nie je narušená hlukom z dopravy po pozemnej komunikácii, železničnej dopravy, leteckej dopravy, priemyselnej činnosti alebo rekreačných aktivít,
g) väčšia pozemná komunikácia je pozemná komunikácia), ktorá má viac ako 3 000 000 prejazdov motorových vozidiel za rok,

) Zákon č. 135/1961 Zb. o pozemných komunikáciách (cestný zákon).

h) väčšia železničná dráha je železničná dráha,) ktorá má viac ako 30 000 prejazdov vlakov za rok,

) Zákon Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní  (živnostenský zákon) v znení neskorších predpisov.

i) väčšie letisko je letisko,) na ktorom sa uskutoční viac ako 50 000 vzletov a pristátí lietadiel za rok okrem vzletov a pristátí výcvikových letov lietadiel s maximálnou vzletovou hmotnosťou 5 700 kg,

) § 2 písm. i) zákona Národnej rady Slovenskej republiky č. 143/1998 Z. z. o civilnom letectve (letecký zákon) a o zmene a doplnení niektorých zákonov.

j) mapovanie hluku je zisťovanie údajov o existujúcej hlukovej situácii alebo predpokladanej hlukovej situácii vyjadrenej hlukovým indikátorom, indikácia porušení akejkoľvek prislúchajúcej platnej limitnej hodnoty, zisťovanie počtu ľudí alebo počtu bytov ovplyvnených hlukom, 
k) strategická hluková mapa je mapa určená na celkové posúdenie expozície hluku v danej oblasti, ktorý je spôsobený rôznymi zdrojmi hluku, alebo na celkovú predikciu v tejto oblasti,
l) akčný plán je plán určený na kontrolu emisií a pôsobenia hluku vrátane znižovania hluku, 
m) verejnosť je jedna alebo viac fyzických osôb alebo právnických osôb, ich združenia a organizácie.

§ 4
Strategické hlukové mapy a akčné plány

(1) Strategické hlukové mapy sa vypracúvajú pre všetky aglomerácie, väčšie pozemné komunikácie, väčšie železničné dráhy a pre väčšie letiská a využívajú sa ako podklad na vypracovanie akčných plánov,  ako zdroj informácií pre verejnosť a na zisťovanie údajov, ktoré sa poskytujú Európskej komisii (ďalej len „komisia“).

(2) Akčné plány sa vypracúvajú pre všetky aglomerácie, väčšie pozemné komunikácie, väčšie železničné dráhy a pre väčšie letiská a sú zamerané na riešenie problémov súvisiacich s hlukom vo vonkajšom prostredí vrátane znižovania hluku a ochrany tichých oblastí.

(3) Strategické hlukové mapy a akčné plány sa preskúmavajú a ak je to potrebné upravujú najmenej raz za päť rokov a vždy ak dôjde k podstatným zmenám v území z hľadiska hluku.

(4) Podrobnosti o strategických hlukových mapách a akčných plánoch ustanoví vláda Slovenskej republiky nariadením.

Povinnosti fyzických osôb-podnikateľov a právnických osôb
§ 5

 (1) Vypracovanie strategických hlukových máp a akčných plánov podľa § 4 sú povinní zabezpečiť 

a) správca pozemnej komunikácie pre väčšie pozemné komunikácie mimo aglomerácie,
b) prevádzkovateľ železničnej dráhy pre väčšie železničné dráhy mimo aglomerácie,
c) prevádzkovateľ letiska pre väčšie letiská mimo aglomerácie,
d) obec s najväčším počtom obyvateľov v aglomerácii pre územie aglomerácie.

(2) Fyzické osoby-podnikatelia a právnické osoby podľa odseku 1 sú ďalej povinné 

a) do 30. júna 2007 zabezpečiť vypracovanie strategických hlukových máp ukazujúcich situáciu v predchádzajúcom kalendárnom roku pre tie aglomerácie, ktoré majú viac ako 250 000 obyvateľov, pre tie väčšie pozemné komunikácie, ktoré majú viac ako  6 000 000 prejazdov vozidiel za rok, pre tie väčšie železničné dráhy, ktoré majú viac ako 60 000 prejazdov vlakov za rok a pre väčšie letiská,
	b) do 30. júna 2012 a potom najmenej každých päť rokov zabezpečiť vypracovanie strategických hlukových máp ukazujúcich situáciu v predošlom kalendárnom roku pre všetky aglomerácie a pre všetky väčšie pozemné komunikácie a väčšie železničné dráhy,
	c) do 18. júla 2008 zabezpečiť vypracovanie akčných plánov pre tie aglomerácie, ktoré majú viac ako 250 000 obyvateľov, pre miesta v blízkosti pozemných komunikácií,  ktoré majú viac ako 6 000 000 prejazdov vozidiel za rok, v blízkosti železničných dráh, ktoré  majú viac ako 60 000 prejazdov vlakov za rok a pre okolie väčších letísk,
	d) do 18. júla 2013 a potom najmenej každých päť rokov zabezpečiť vypracovanie akčných plánov pre všetky aglomerácie, väčšie pozemné komunikácie a pre väčšie železničné dráhy,
e) sprístupniť strategické hlukové mapy verejnosti, prejednať návrhy akčných plánov s verejnosťou a informovať verejnosť o prijatých opatreniach,
f) v prihraničných oblastiach spolupracovať pri zbere a poskytovaní údajov súvisiach s vypracovaním stategických hlukových máp a akčných plánov s príslušnými orgánmi susedného štátu,
g) poskytovať strategické hlukové mapy a akčné plány a všetky súvisiace informácie najneskôr do 15 dní po lehotách ustanovených v písmenách a) až d) Úradu verejného zdravotníctva Slovenskej republiky (ďalej len „úrad“),)

)  § 18 ods. 1 písm. b) a § 20 zákona Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov.

	h) vzájomne spolupracovať pri vypracovaní strategických hlukových máp a akčných plánov,
	i) poskytovať na vyžiadanie úradu informácie o plnení úloh akčných plánov. 

§ 6

(1) Fyzické osoby-podnikatelia a právnické osoby podľa § 5 ods. 1 sú povinné na vyžiadanie poskytnúť úradu údaje potrebné pre poskytnutie informácií komisii (§ 9) najneskôr tri mesiace pred lehotami ustanovenými v § 9 písm. c) až e).

(2) Obce sú povinné na vyžiadanie poskytnúť právnickým osobám podľa § 5 ods. 1 informácie potrebné pre spracovanie hlukových máp a akčných plánov najneskôr 24 mesiacov pred lehotami ustanovenými v § 5 ods. 2 písm. a) až d).

a) spracované  na základe údajov získaných podľa osobitného predpisu) najmä o počte obyvateľov jednotlivých bytov, o počte bytov v jednotlivých bytových budovách a  o počte bytov v jednotlivých nebytových budovách, 

) § 23 ods. 1 zákona Národnej rady Slovenskej republiky č. 253/1998 Z. z. o hlásení pobytu občanov Slovenskej republiky a registri občanov v znení neskorších predpisov.

b) o tichých oblastiach v aglomerácii a o pozemných komunikáciách v ich správe.

(3) Fyzické osoby–podnikatelia a právnické osoby, ktoré  prevádzkujú zariadenia spôsobujúce hluk na území aglomerácie, sú povinné na vyžiadanie poskytnúť právnickým osobám podľa § 5 ods. 1 písm d) údaje, potrebné na vypracovanie strategických hlukových máp, ktoré súvisia s prevádzkou ich zariadení najneskôr 12 mesiacov pred lehotami ustanovenými v § 5 ods. 2 písm. a) a b). 

(4) Správca pozemných komunikácií v aglomerácii, ktoré nie sú v správe obce,  prevádzkovateľ železničnej dráhy v aglomerácii a prevádzkovateľ letiska v aglomerácii sú povinní na vyžiadanie poskytnúť právnickým osobám podľa § 5 ods. 1 písm. d) údaje potrebné na vypracovanie strategických hlukových máp, ktoré súvisia s prevádzkou pozemných komunikácií, železničných dráh a letísk v aglomerácií najneskôr 12 mesiacov pred lehotami ustanovenými v § 5 ods. 2 písm. a) a b). Táto povinnosť sa vzťahuje aj na pozemné komunikácie, železničné dráhy a letiská mimo aglomerácie, ak svojím hlukovým pôsobením do aglomerácie zasahujú. 

(5) Podrobnosti o požadovaných údajoch ustanoví všeobecne záväzný právny predpis, ktorý vydá Ministerstvo zdravotníctva Slovenskej republiky.

§ 7
Úlohy orgánov štátnej správy a orgánov územnej samosprávy

(1) Ministerstvo životného prostredia Slovenskej republiky poskytuje na požiadanie fyzickým osobám-podnikateľom, alebo právnickým osobám uvedených v § 5 ods. 1 údaje o tichých oblastiach v otvorenej krajine najneskôr 24 mesiacov  pred lehotami ustanovenými § 5 ods. 2 písm. a) a b). 

(2) Úrad zabezpečuje 
a)	sústreďovanie a posudzovanie strategických hlukových máp a sústreďovanie a posudzovanie akčných plánov,
b) zhromažďovanie údajov zo strategických hlukových máp a akčných plánov, 
c) vytváranie databáz,
d) prípravu postupov na vypracovanie strategických hlukových máp a akčných plánov,
e) vyhodnocovanie plnenia úloh z akčných plánov,
f) vypracovanie stanovísk podľa odseku 3,
g) informovanie komisie. 

(3) Orgány samosprávneho kraja určia všeobecne záväzným nariadením na základe stanoviska úradu hranice aglomerácií najneskôr 24 mesiacov pred lehotami ustanovenými v § 5 ods. 2 písm. a) a b) a 3 mesiace pred lehotami ustanovenými v § 9 písm. c) a d). 

§ 8
Informovanie verejnosti

(1) Akčný plán a informácie o škodlivých účinkoch hluku sa sprístupňujú na verejnú diskusiu prostredníctvom dostupných informačných technológií.

(2) Strategické hlukové mapy a akčné plány sa poskytujú verejnosti včas a musia byť jasné a zrozumiteľné. 

(3) Strategické hlukové mapy sa predkladajú verejnosti ako grafické plány, číselné údaje v tabuľkách alebo číselné údaje v elektronickej forme. Určuje sa v nich prekročenie limitných hodnôt a rozdiel medzi súčasnou a budúcou situáciou.

(4) Výsledky verejnej diskusie sa vyhodnocujú a o prijatých záveroch je potrebné informovať verejnosť.   

§ 9
Informovanie komisie

 Úrad poskytuje komisii informácie v rozsahu podľa prílohy č. 1 do

a) 18. júla 2005 o orgánoch zodpovedných za implementáciu smernice a informáciu o príslušných právnych predpisoch, 
b)18. júla 2005 o akýchkoľvek dôležitých limitných hodnotách platných v Slovenskej republike alebo ktoré sa pripravujú, vyjadrených v indikátoroch L_dvn a L_noc  a ak je to vhodné L_deň a L_večer, pre hluk z dopravy po pozemnej komunikácii, hluk železničnej dopravy, hluk lietadiel v okolí letísk a hluk na miestach priemyselnej činnosti, spolu s vysvetleniami o implementácii limitných hodnôt,
c) 30. júna 2005 a potom najmenej každých päť rokov o tých pozemných komunikáciách, ktoré majú viac ako 6 000 000 prejazdov vozidiel za rok, železničných dráhach, ktoré majú viac ako 60 000 prejazdov vlakov za rok, väčších letiskách a o tých aglomeráciách, ktoré majú viac ako 250 000 obyvateľov, 
d)	31. decembra 2008 o všetkých aglomeráciách, o všetkých väčších pozemných komunikáciách a väčších železničných dráhach,
e)	šiestich mesiacov od lehôt ustanovených v § 5 ods. 2 písm. a) až d) o strategických hlukových mapách a akčných plánoch.

§ 10
Pokuty

(1)	Za nesplnenie povinností ustanovených v § 5 a § 6 ods. 1 zákona úrad uloží fyzickým osobám-podnikateľom a právnickým osobám uvedeným v § 5 ods. 1 písm. a) až c) pokutu v sume od 100 000 Sk do 10 000 000 Sk, pričom sa prihliada na dobu omeškania a mieru zavinenia.

(2)	Za nesplnenie povinností ustanovených v § 6 ods. 3 a ods. 4 zákona úrad uloží fyzickým osobám–podnikateľom a právnickým osobám pokutu v sume od 10 000 Sk až 500 000 Sk, pričom sa prihliada na dobu omeškania a mieru zavinenia.

(3)	Pokutu možno uložiť do jedného roka odo dňa, keď sa úrad o nesplnení povinnosti dozvedel, najneskôr však do troch rokov odo dňa keď sa mala povinnosť splniť.

(4)	Výnosy z pokút uložené úradom sú príjmom štátneho rozpočtu.

(5)	Úrad môže povoliť odklad platenia pokuty alebo jej platenie v splátkach, ak vznikli okolnosti, ktoré znemožňujú bezodkladné zaplatenie pokuty.

(6)	Proti rozhodnutiu o žiadosti o odklad platenia pokuty alebo o jej platenie v splátkach sa nemožno odvolať.

(7) Na konanie a rozhodovanie o pokutách sa vzťahujú všeobecné predpisy o správnom konaní,) ak tento zákon neustanovuje inak.

) Zákon č. 71/1967 o správnom konaní (správny poriadok) v znení neskorších predpisov.

§ 11

Náklady právnických osôb uvedených v § 5 ods. 1 písm. d) spojené s plnením povinností ustanovených v § 5 ods. 2 písm. a) až f) hradí štát prostredníctvom rozpočtovej kapitoly Ministerstva zdravotníctva Slovenskej republiky. 

§ 12

Týmto zákonom sa preberá právny akt Európskych spoločenstiev a Európskej únie uvedený v prílohe č. 2.

Čl. II

Zákon Národnej rady Slovenskej republiky č. 272/1994 Z. z. o ochrane zdravia ľudí v znení zákona Národnej rady Slovenskej republiky č. 222/1996 Z. z., zákona č. 290/1996 Z. z., zákona č. 95/2000 Z. z., zákona č. 470/2000 Z. z., zákona č. 514/2001 Z. z., zákona č. 553/2001 Z. z., zákona č. 245/2003 Z. z., zákona č. 256/2003 Z. z., zákona č. 472/2003 Z. z., zákona č. 578/2003 Z. z. a zákona č. 215/2004 Z. z sa dopĺňa takto:
1.  V § 27b ods. 2  písm. f) sa za slovo „predpisov“ vkladajú slová „okrem kvalitatívneho a kvantitatívneho zisťovania faktorov podľa § 13e ods. 2 a § 13n“.
2. V § 27b ods. 4  písm. a) sa za slovo „predpisov“ vkladajú slová „okrem kvalitatívneho a kvantitatívneho zisťovania faktorov podľa § 13e ods. 2 a § 13n“.
3. V § 27e ods. 3  písm. g) sa za slovo „predpisov“ vkladajú slová „okrem kvalitatívneho a kvantitatívneho zisťovania faktorov podľa § 13e ods. 2 a § 13n“.
4. V § 27e ods. 5  písm. e) sa za slovo „predpisov“ vkladajú slová „okrem kvalitatívneho a kvantitatívneho zisťovania faktorov podľa § 13e ods. 2 a § 13n“.

Čl. III

Tento zákon nadobúda účinnosť 1. januára 2005.